Аўтарскі вечар Наталлі Ігнаценка быў поўны яркімі слоўнымі іскрынкамі, цікавымі, расказанымі ёй гісторыямі са свайго жыцця… Але быў і сакральны момант — калі яна паставіла на стол тры скрыні. Спачатку ніхто і не зразумеў, што гэта. А ў іх былі дзіцячыя цацкі. Цацкі, якія яна набывае ў сувенірных крамах, на барахолках у еўрапейскіх сталіцах. Цацкі, з якімі Наталля гуляе-працуе з дзецьмі.